
22-TA-2546: Rīkojuma projekts (Vispārīgais)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 26.08.2022.)
Atbilstoši Ukrainas civiliedzīvotāju atbalsta likuma 8.panta pirmajā daļā noteiktajam pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām, un  Ministru kabinets pēc pamatota ministriju pieprasījuma var pieņemt lēmumu par finansējuma piešķiršanu no valsts budžeta programmas 02.00.00 “Līdzekļi neparedzētiem gadījumiem” šajā likumā noteiktā atbalsta sniegšanai. Ņemot vērā, ka atbilstoši anotācijas 1.3.sadaļas punktā “Problēmas apraksts” norādītajam izdevumi atbalstam Ukrainas civiliedzīvotājiem jau ir veikti un pēc līdzekļu piešķiršanas tiks veikta izdevumu atjaunošana attiecīgajās LM pamatbudžeta apakšprogrammās, lūdzam papildināt anotāciju, sniedzot pamatojumu līdzekļu piešķiršanai no valsts budžeta programmas 02.00.00 “Līdzekļi neparedzētiem gadījumiem”.
Piedāvātā redakcija
-
	Ņemts vērā
Papildināts anotācijas 1.3.sadaļas punkts  “Problēmas apraksts” ar skaidrojumu:
VSAA izmaksāto pabalstu skaits un nepieciešamais finansējuma apjoms gadā tiek plānots atbilstoši iepriekšējo gadu faktiskajai izpildei, analizējot pieprasījuma izmaiņu tendences un prognozējot faktisko nepieciešamību. Finansējuma apjomu, kas izlietots, lai nodrošinātu pabalstu izmaksu Ukrainas civiliedzīvotājiem atbilstoši Likumā noteiktajam, sagatavojot apakšprogrammas 20.01.00 “Valsts sociālie pabalsti” prognozes 2022.gadam, kas apstiprinātas likumā “Par valsts budžetu 2022.gadam”, LM nebija plānojusi.
 
LM šobrīd ir izvērtējusi, veikusi aprēķinus un prognozē  apakšprogrammas 20.01.00 “Valsts sociālie pabalsti” ietvaros izdevumu ietaupījumu sociālajiem pabalstiem 5 567 835 euro apmērā, ko tiek plānots prioritāri virzīt apakšprogrammas 20.02.00 "Izdienas pensijas" izdevumiem sociāla rakstura maksājumiem un kompensācijām, lai nosegtu iztrūkumu izdienas pensijām, jo izdienas pensijas vidējais apmērs pārsniedz plānoto rādītāju gan saistībā ar jaunpiešķirto izdienas pensiju lielāku apmēru, gan plānotajiem izdevumiem pensijas indeksācijai no 2022.gada 1.augusta (saistībā ar 2 mēnešu agrāku pensiju indeksāciju nekā budžetā plānots un ievērojami lielākiem indeksācijas apmēra indeksiem).  2 mēnešu ātrāka indeksācija ir likumdošanas norma, kura ir jāizpilda un kurai LM budžetā nav plānots finansējums.  Saskaņā ar grozījumu likumā “Par valsts pensijām” (pieņemti Saeimā 2022. gada 14. jūlijā) anotācijā ietverto informāciju ir noteikts, ka  LM izvērtēs ar izdienas pensiju saistīto izdevumu pieaugumu nodrošināt LM pamatbudžeta programmas 20.00.00 “Valsts sociālie pabalsti un izdienas pensijas” ietvaros, veicot apropriācijas pārdali starp apakšprogrammām.
Līdz ar to, lai nodrošinātu minētās likumdošanas normas ieviešanu, VSAA veiktos izdevumus 1 128 205 euro apmērā pabalstu izmaksām Ukrainas civiliedzīvotājiem ir nepieciešams atjaunot LM pamatbudžeta apakšprogrammā 20.01.00 “Valsts sociālie pabalsti” pamatpakalpojumu nodrošināšanai.
	1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 26.08.2022.)
Lūdzam papildināt anotācijas 1.3.sadaļas punktā “Problēmas apraksts” sniegto informāciju, norādot katram pasākumam atsauci uz Ministru kabineta 29.04.2022 rīkojuma Nr.302 “Par Pasākumu plānu atbalsta sniegšanai Ukrainas civiliedzīvotājiem Latvijas Republikā” pielikumā norādīto pasākumu/apakšpasākumu.
Piedāvātā redakcija
-
	Ņemts vērā
Papildināta anotācijas 1.3.sadaļas punktā “Problēmas apraksts” sniegtā informācija, norādot katram pasākumam atsauci uz Ministru kabineta 29.04.2022 rīkojuma Nr.302 “Par Pasākumu plānu atbalsta sniegšanai Ukrainas civiliedzīvotājiem Latvijas Republikā” pielikumā norādīto pasākumu/apakšpasākumu.
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 26.08.2022.)
Ņemot vērā, ka Ukrainas civiliedzīvotāju atbalsta likuma 7.panta trešajā daļā paredzēts, ka Ukrainas civiliedzīvotājiem ir tādas pašas tiesības uz sociālajiem pakalpojumiem un sociālo palīdzību, kādas Sociālo pakalpojumu un sociālās palīdzības likumā noteiktas Latvijas pilsoņiem un Latvijas nepilsoņiem, lūdzam papildināt anotācijas 1.3.sadaļas punkta “Problēmas apraksts” 1.2., 1.3.apakšpunktu un 2.punktu ar attiecīgo Sociālo pakalpojumu un sociālās palīdzības likuma pantu, kā arī, norādot attiecīgo Ukrainas civiliedzīvotāju atbalsta likuma 7.panta trešās daļas punktu, jo minētā panta trešajā daļā ir vairāki punkti.
Piedāvātā redakcija
-
	Ņemts vērā
Papildināts anotācijas 1.3.sadaļas punktas “Problēmas apraksts”, norādot attiecīgo Ukrainas civiliedzīvotāju atbalsta likuma 7.panta trešās daļas punktu.
	1.3. Pašreizējā situācija, problēmas un risinājumi

	4.
	Anotācija (ex-ante)
Pielikumi 
	Iebildums (FM - 26.08.2022.)
Lūdzam papildināt anotācijas pielikumu, visiem pasākumiem norādot personu skaitu, kurām tika sniegts atbalsts.
Piedāvātā redakcija
-
	Ņemts vērā
Anotācijas pielikumā visiem pasākumiem norādīts personu skaits, kurām tika sniegts atbalsts.
Ņemot vērā, ka precizētais MK rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" paredz finansējuma nodrošināšanu tikai LM (VSAA), lai segtu no 2022.gada 1.aprīļa līdz 2022. gada 31. jūlijam radušos izdevumus valsts sociālo pabalstu izmaksām Ukrainas civiliedzīvotājiem atbilstoši Ukrainas civiliedzīvotāju atbalsta likumā noteiktajam, tad pielikumā saglabāta tikai informācija, kas attiecas uz VSAA veiktajiem izdevumiem valsts sociālo pabalstu izmaksām.
 
	Pielikumi

	5.
	Anotācija (ex-ante)
Pielikumi 
	Iebildums (FM - 26.08.2022.)
Lūdzam papildināt anotācijas pielikuma tabulu “Izdevumu ietekmes aprēķins Labklājības ministrijas atbildības sociālā atbalsta nodrošināšanas jomai apakšprogrammā 05.03.00 “Aprūpe valsts sociālās aprūpes institūcijās””, norādot kas tika nodrošināts pasākuma “Inventārs, telpu labiekārtošanai” ietvaros.
Piedāvātā redakcija
-
	Ņemts vērā
Precizētais MK rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" paredz finansējuma nodrošināšanu tikai LM (VSAA), lai segtu no 2022.gada 1.aprīļa līdz 2022. gada 31. jūlijam radušos izdevumus valsts sociālo pabalstu izmaksām Ukrainas civiliedzīvotājiem atbilstoši Ukrainas civiliedzīvotāju atbalsta likumā noteiktajam. Precizētais MK rīkojuma projekts neparedz  finansējuma nodrošināšanu apakšprogrammā 05.03.00 “Aprūpe valsts sociālās aprūpes institūcijās””. 
	Pielikumi

	6.
	Rīkojuma projekts
1.4. 1 128 205 euro valsts sociālajiem pabalstiem, kas veikti atbilstoši Ukrainas civiliedzīvotāju atbalsta likuma 7.panta trešajai, vienpadsmitajai un trīspadsmitajai daļai, kā arī 7. 2 panta ceturtajai, devītajai un vienpadsmitajai daļai.
	Priekšlikums (FM - 26.08.2022.)
Lūdzam precizēt rīkojuma projekta 1.4.apakšpunktu, svītrojot lietoto pieturzīmi un vārdus “, kas veikti”, kā arī pirms vārdiem “valsts sociālajiem pabalstiem” lietojot vārdus “Valsts sociālās apdrošināšanas aģentūras izmaksātajiem”.
Piedāvātā redakcija
-
	Ņemts vērā
Precizētais MK rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" paredz finansējuma nodrošināšanu tikai LM (VSAA), lai segtu no 2022.gada 1.aprīļa līdz 2022. gada 31. jūlijam radušos izdevumus valsts sociālo pabalstu izmaksām Ukrainas civiliedzīvotājiem atbilstoši Ukrainas civiliedzīvotāju atbalsta likumā noteiktajam.
MK rīkojuma projekta 1.punkts izteikts šādā redakcijā:
"1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) 1 128 205 euro, lai segtu no 2022.gada 1.aprīļa līdz 2022.gada 31.jūlijam radušos izdevumus valsts sociālo pabalstu izmaksām Ukrainas civiliedzīvotājiem atbilstoši Ukrainas civiliedzīvotāju atbalsta likuma 7.panta trešās daļas 9.punktam, vienpadsmitajai un trīspadsmitajai daļai, kā arī 7.2 panta ceturtajai, devītajai un vienpadsmitajai daļai."
	-

	7.
	Anotācija (ex-ante)
1.1. Pamatojums 
	Priekšlikums (FM - 26.08.2022.)
Lūdzam papildināt anotācijas 1.1.sadaļas punktu “Apraksts” arī ar rīkojuma projekta 1.punktā norādītajiem Ukrainas civiliedzīvotāju atbalsta likuma pantiem.
Piedāvātā redakcija
-
	Ņemts vērā
Anotācijas 1.1.sadaļas punkts "Apraksts" izteikts šādā redakcijā:
"Apraksts
Ministru kabineta 2022. gada 10. maija sēdes protokollēmuma (Nr.26 39. §) "Likumprojekts "Grozījumi Ukrainas civiliedzīvotāju atbalsta likumā"" 6. punkts.
Ukrainas civiliedzīvotāju atbalsta likuma (turpmāk - Likums) 7.panta trešās daļas 9.punkts, vienpadsmitā un trīspadsmitā daļa, kā arī 7.2 panta ceturtā, devītā un vienpadsmitā daļa un 8. pants."
 
	1.1. Pamatojums

	8.
	Anotācija (ex-ante)
1.2. Mērķis 
	Priekšlikums (FM - 26.08.2022.)
Atbilstoši rīkojuma projekta 1.punktam paredzēts segt izdevumus, kas radušies laikposmā no 2022.gada 1.marta, savukārt atbilstoši anotācijas 1.2.sadaļas punktā “Mērķa apraksts” norādītajam paredzēts segt izdevumus, kas radušies laika posmā no 24.02.2022. Līdz ar to lūdzam salāgot sniegto informāciju.
Piedāvātā redakcija
-
	Ņemts vērā
Ņemot vērā, ka VSAA valsts sociālos pabalstus Ukrainas civiliedzīvotājiem faktiski ir sākusi izmaksāt ar 2022.gada aprīli, MK rīkojuma projektā un anotācijā salāgoti termiņi - izdevumi, kas radušies laikposmā no 2022.gada 1.aprīļa".
	1.2. Mērķis

	9.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 26.08.2022.)
Ņemot vērā, ka valsts atbalsts ar celiakiju slimiem bērniem paredzēts Ukrainas civiliedzīvotāju atbalsta likuma 7.panta trešās daļas 9.punktā, lūdzam precizēt anotācijas 1.3.sadaļas punkta “Problēmas apraksts” 4.10.apakšpunktā un anotācijas pielikumā sniegto informāciju.
Piedāvātā redakcija
-
	Ņemts vērā
Anotācijas 1.3.sadaļas punktā “Problēmas apraksts” un anotācijas pielikumā sniegtajā informācijā par valsts atbalstu ar celiakiju slimiem bērniem precizēta astauce uz Ukrainas civiliedzīvotāju atbalsta likuma 7.panta trešās daļas 9.punktu.
	1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 07.10.2022.)
Lūdzam precizēt anotācijas 1.3.sadaļas punktā “Risinājuma apraksts” norādīto informāciju, vārda “sešos” vietā lietojot vārdu “četros”, jo norādītais periods no 2022.gada 1.aprīļa līdz 2022.gada 31.jūlijam ietver četrus mēnešus.
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	11.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 07.10.2022.)
Lūdzam precizēt anotācijas 3.sadaļas 6.2.apakšpunkta pirmo teikumu, skaitļa un vārda “1.marta” vietā lietojot skaitli un vārdu “1.aprīļa” atbilstoši rīkojuma projekta 1.punktā paredzētajam.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem



